Geyrayışnamey Ewliya Çelebi

Geyrayişnamey Ewliya Çelebi yew kitabo. Qey tarîxê Kurdistanî û Anatolîye yew çimeyo mûhimo.
Ewlîya Çelebî pêro notê geyrayîşanê xo kitabêko girdî de ardî pêser. Nameyê nê kitabê ey Seyahatnameyo, des cildan ra yeno pêra. Kitabê ey qey cografya, tarîx, kultur, folklor û heyatê cematkîyê Osmanîyan yew çimeyo erjayeyo. Melumatê ke derheqê tarîxî de yî, zafane malumatê fekkîyî. No kitab goreyê wextê xo kitabêko zaf muhîmo.

No kitab raverî pê destê Ehmed Cewdet Paşayî beynateyê serranê 1895-1896 de çapxaneyê Îqdamî de ameyo çap kerdiş. Labelê Ehmed Cewdetî tayê qismî mîyan ra vetê. O wext partîya Îttîhad û Teraqqî sansur nêbî çapemenîye ser. O rid ra qisimê ke derheqê Kurdan û Armenîyan de yê, mîyan ra vetê. Badê cêy, wextê cumhurîyetî de no metno kêmî ameyo çarnayîş. Destnuşteyan ra yew ha Kitabxaneyê Suleymanîya de, koleksîyonê Hecî Beşîr Axayî de bi numre 448 qeydkerdeya. Na nusxa serra 1742 de ameya nuştiş. Nusxaya bîne zî eynî kitabxane de koleksîyonê Pertew Paşayî de bi numre 458 qeydkerdeya. Na nusxa, a bîne ra neweyêr a la ser o tarîx çino.

Kategoriye:Meqaleyê ke be alfabeyê Bedirxanî nusîyayê
Kategoriye:Edebiyat
Kategoriye:Geyrayışname